ગુજરાતમાં તબીબી સારવાર મેળવવી મોંઘી બની રહી છે તેનુ કારણ એછેકે, એક તરફ, સરકારી હોસ્પિટલો ડૉક્ટરો વિના રામભરોસે ચાલી રહી છે તો,બીજી તરફ,ખાનગી હોસ્પિટલો ગરીબ દર્દીઓને ખુલ્લેઆમ લૂંટી રહી છે. એક રિપોર્ટ અનુસાર,ગુજરાતમાં ગ્રામ્ય વિસ્તારમાં દર્દી ખાનગી હોસ્પિટલમા દાખલ થાય તો,તેને રૃા.૩૨,૫૦૪ ખર્ચ કરવો પડે છે જયારે,શહેરમાં એક દર્દી ખાનગી હોસ્પિટલમાં તબીબી સારવાર મેળવે તો,તેને રૃા.૨૬,૪૦૨ ખર્ચ કરવો પડે છે. રાજ્યમાં સરકારી હોસ્પિટલોની દશા એવી છેકે,પુરતા ડૉક્ટરો જ નથી.સ્પેશ્યાલિસ્ટ ડૉક્ટરોનો તો ભારોભાર અભાવ છે.પુરતા તબીબી સાધનો ય નથી.આ સંજોગોમાં ગામડાના દર્દીઓને નાછૂટકે ખાનગી હોસ્પિટલમાં તબીબી સારવાર મેળવવા મજબૂર થવુ પડે છે.